ธุรกิจเครือเซ็นทรัล รีเทลพร้อมขนาดไหน กับการเปิดบริการห้างและร้านค้าในเครือ?
เมื่อวานเป็นวันแรกในรอบ 65 วัน ที่ผู้ติดเชื้อไม่เพิ่มเลยสักรายเดียว นั่นทำให้อีกไม่กี่วันที่จะถึงนี้ มีโอกาสสูงมากที่ห้างต่างๆ จะกลับมาเปิดให้บริการได้อีกครั้ง  ถ้านับดูแล้วการปิดห้างเริ่มต้นขึ้นตั้งแต่วันที่ 22 มีนาคม ที่ผ่านมา นับจนถึงวันนี้ก็เป็นเวลาเกือบ 2 เดือนแล้ว  คำถามต่อไปก็คือ อะไรจะเกิดขึ้นเมื่อห้างกลับมาเปิดอีกครั้ง  เราต้องเตรียมตัวอย่างไร และห้างได้เตรียมตัวอย่างไรบ้าง
14 พ.ค. 2563

ลงทุนแมน x CRC
ธุรกิจเครือเซ็นทรัล รีเทลพร้อมขนาดไหน กับการเปิดบริการห้างและร้านค้าในเครือ?
เมื่อวานเป็นวันแรกในรอบ 65 วัน ที่ผู้ติดเชื้อไม่เพิ่มเลยสักรายเดียว
นั่นทำให้อีกไม่กี่วันที่จะถึงนี้ มีโอกาสสูงมากที่ห้างต่างๆ จะกลับมาเปิดให้บริการได้อีกครั้ง
ถ้านับดูแล้วการปิดห้างเริ่มต้นขึ้นตั้งแต่วันที่ 22 มีนาคม ที่ผ่านมา
นับจนถึงวันนี้ก็เป็นเวลาเกือบ 2 เดือนแล้ว
คำถามต่อไปก็คือ อะไรจะเกิดขึ้นเมื่อห้างกลับมาเปิดอีกครั้ง
เราต้องเตรียมตัวอย่างไร
และห้างได้เตรียมตัวอย่างไรบ้าง
ซึ่งหากเราพูดถึงห้างที่เราคุ้นเคย ก็คงหนีไม่พ้นห้างเซ็นทรัล
หนึ่งในเครือ เซ็นทรัล รีเทล หรือ Central Retail Corporation (CRC) ซึ่งเป็นบริษัทที่เป็นเจ้าของห้างที่มี Market Cap ใหญ่ที่สุดในประเทศไทย
แล้ว CRC เตรียมพร้อมรับมือกับสิ่งที่กำลังจะเกิดขึ้นอย่างไรบ้าง?
ลงทุนแมนจะเล่าให้ฟัง
รู้หรือไม่ว่า จากข้อมูลของ CRC บริษัทนี้มีแรงงานที่เกี่ยวข้องในระบบทั้งหมดตั้งแต่ต้นน้ำ กลางน้ำ ปลายน้ำรวมกันกว่า 19 ล้านคน คิดเป็น 57% ของแรงงานทั้งหมดในประเทศไทย
นั่นหมายความว่าเมื่อห้างกลับมาเปิดอีกครั้ง ก็เสมือนเป็นการเริ่มต้นเดินเครื่องจักรแรงงานส่วนใหญ่ของประเทศอีกครั้ง
สัดส่วนที่ว่านี้สำคัญ เพราะมันแสดงให้เห็นว่า ห้างสรรพสินค้า
เป็นหนึ่งในฟันเฟืองที่จะทำให้ธุรกิจในหลายภาคส่วนขับเคลื่อนไปได้
ที่บอกว่าหลายภาคส่วนก็เพราะว่า
เมื่อเจ้าของธุรกิจเริ่มกลับมาขายของได้
ธุรกิจขนส่งสินค้าก็จะเริ่มกลับมา
รวมไปถึงธุรกิจภาคการผลิตสินค้าก็จะเริ่มกลับมา เช่นกัน
เมื่อการเปิดห้างกำลังจะกลายเป็นฟันเฟืองที่กลับมาฟื้นฟูเศรษฐกิจในวงกว้าง
ทีนี้เรามาดู
ของ CRC ในการเร่งฟื้นฟูเศรษฐกิจไทย
นอกเหนือจากการดึงแรงงาน 19 ล้านคนกลับเข้าสู่ระบบเศรษฐกิจแล้ว
CRC ยังจัดพื้นที่จำหน่ายสินค้าฟรีทั่วประเทศไทยในช่วงวิกฤติโรคระบาดโควิด-19 ณ ศูนย์การค้าในเครือ โดยเฉพาะกลุ่มผู้ประกอบการ SMEs ที่ได้รับผลกระทบโดยตรงกว่า 450,000 ราย
นอกจากนั้น CRC ยังเพิ่มปริมาณการรับซื้อผลผลิตทางการเกษตร สินค้าชุมชนเพื่อนำสินค้าแปรรูปจาก 1,170 ชุมชน จำนวน 9,000 รายการ เข้ามาวางจำหน่ายในท็อปส์ และเซ็นทรัล ฟู้ด ฮอลล์
รวมถึงการล็อกราคาสินค้า 23,000 รายการนาน 3 เดือน พร้อมร่วมกับกระทรวงพาณิชย์ในการลดราคาสินค้า 3,000 รายการตลอดปีนี้ เพื่อแบ่งเบาค่าครองชีพ
นอกเหนือจากภาคเศรษฐกิจ อีกหนึ่ง
ของ CRC ก็คือ เรื่องการชูมาตรฐานความสะอาดต่อยอดความแข็งแกร่งระบบสาธารณสุขไทย
นอกจากการตรวจวัดอุณหภูมิ
การให้พนักงานบริการสวมใส่ Face Shield และถุงมือแล้ว
CRC ยังนำเทคโนโลยีการอบโอโซน และ UVC มาฆ่าเชื้อโรคบนธนบัตร
รวมถึงสินค้าที่ต้องสัมผัสกับลูกค้าโดยตรง
พร้อมทั้งจัดเป็นช่วงเวลาพิเศษ และมีช่องจ่ายเงินสำหรับผู้สูงอายุ คนพิการ และสตรีมีครรภ์
โดย CRC ได้กำหนดเงื่อนไขการจำกัดจำนวนคนเข้าห้างที่ 1 คน 5 ตารางเมตร
อีกหนึ่ง
 ก็คือใช้นวัตกรรมและสร้างประสบการณ์ใหม่ เพื่อตอบโจทย์ลูกค้าในยุค Seamless & Contact-free
เช่น ผลกระทบจากวิกฤติโรคระบาด ทำให้ทุกคนมุ่งเข้าสู่สังคม Contact-free หรือการหลีกเลี่ยงที่จะจับต้องสิ่งของมากขึ้น โดย CRC ได้เตรียมความพร้อมทั้งในด้านระบบสแกนจ่ายเงินผ่านแอปพลิเคชัน Dolfin
ประกอบกับ 
 ที่จะต้อนรับและให้บริการลูกค้าทุกช่องทาง
ไม่ว่าลูกค้าจะมาหาที่ร้าน หรืออยู่ที่บ้าน ผ่านแพลตฟอร์มออมนิแชแนลที่ออกแบบการบริการตามกลุ่มลูกค้าที่แตกต่างกันออกไป
ยกตัวอย่างเช่น บริการแชทบอท พูดคุยกับพนักงาน รวมไปถึงการบริการแบบเราเข้าไปรับสินค้าเองไม่ต้องลงจากรถแบบ Drive Thru
ทั้งหมดนี้ จะเป็นส่วนสำคัญที่ทำให้ CRC วางยุทธศาสตร์ความพร้อมที่ 5 นั่นก็คือ ความพร้อมเร่งเครื่องแพลตฟอร์ม Central Retail & Service อย่างเต็มที่เพื่อการเติบโตอย่างยั่งยืนของทุกภาคส่วน
ทั้งการขยายการลงทุนต่อเนื่องในส่วนที่สำคัญ ต่อธุรกิจ เช่น นวัตกรรม เทคโนโลยี รวมถึงพัฒนาทักษะบุคลากร และพัฒนาช่องทางการเชื่อมต่อกับลูกค้าอย่างต่อเนื่อง ขยายไปยังประเทศเวียดนามและอิตาลี
ทั้งหมดนี้ถือเป็นหนึ่งในหัวใจสำคัญที่จะทำให้บริษัทสามารถเติบโตได้อย่างยั่งยืนในอนาคต
จะเห็นได้ว่าการเกิดขึ้นของโรคระบาดโควิด-19 ในปีนี้ กลายมาเป็นความท้าทายทางธุรกิจต่อทุกบริษัทที่เราจะต้องเร่งพัฒนาตัวเอง พัฒนาทักษะคนในองค์กร รวมถึงการเลือกใช้เทคโนโลยีอย่างเหมาะสม
รวมถึงพฤติกรรมของเราที่เปลี่ยนไปตลอดระยะเวลากว่า 2 เดือนที่ผ่านมา กลายมาเป็น Now Normal ที่กำลังส่งผลให้การดำเนินชีวิต และธุรกิจของเราต้องเตรียมพร้อมที่จะรับมือ รวมถึงวางแผนการเติบโตอย่างยั่งยืนต่อไปอีกในอนาคต
ถึงตรงนี้ หากเราดูการเตรียมพร้อมของ CRC แล้วจะเห็นได้ว่า การเตรียมพร้อมรับมือกับการเปิดห้างของ CRC เหล่านี้ จะทำให้บริษัทสามารถตอบโจทย์พฤติกรรม Now Normal ของเราได้ทั้งในมุมเศรษฐกิจ สุขอนามัย รวมถึงการเติบโตอย่างยั่งยืนของบริษัท ไปพร้อม ๆ กัน..